Fotosúťaž - Veľká Vianočná súťaž
Pomaly prichádza ten čas vianočný, kedy ulice pokryje sneh, radosť vyčaria darčeky i rodinné stretnutia a v našich srdciach zavládne pokoj. Spríjemniť najkrajšie sviatky roku vám chceme aj my (redakcia), a preto prinášame Veľkú vianočnú súťaž o balíčky plné prekvapení. Nájdete v nich knižky a spoločenské hry od vydavateľstva Dajama, Antik televízny balík na 6 mesiacov zadarmo, skialpinistických sprievodcov od vydavateľstva Tatrica, šperky od Zlatníctva MILI, luxusný servírovací set na koláčiky, vianočné drobnôstky či nádherné fotoknihy a mapy od vydavateľstva CBS. Neváhajte, pošlite (nahrajte) nám fotografiu so zimnou (vianočnou) tématikou a užite si Vianoce s nami naplno!
ZMENA PRAVIDIEL!!!
Každý súťažiaci sa môže zapojiť iba s jednou, výlučne vlastnou fotografiou. Prvé miesto získa fotografia s najväčším počtom hlasov od našich čitateľov. Udelenie prvej ceny bude samostatné pre českú i slovenskú časť fotosúťaže!
Redakcia Infoglobe nezávisle od získaného počtu hlasov odmení ďalších súťažiacich (ceny + ceny redakcie), ktorí najlepšie zachytia danú tému súťaže alebo sa do fotosúťaže zapoja naozaj nezvyčajným záberom, ktorý nás chytí za srdcia či za bránice :-). Tieto ocenenia nebudú duplicitne udeľované pre českú a slovenskú časť fotosúťaže, ale spoločne!